I august 2022 fremførte Skala Operakor i samarbeid med Viken Operaakademi "Suor Angelica" av Puccini i Lørenskog hus og i 2024 den forrykende operaen "Mefistofele" av Arrigo Boito i Lillestrøm Kulturhus og i Drammens Teater. Begge forestillingene ble svært godt mottatt av et tallrikt publikum både i Lillestrøm og i Drammen, der teateret var utsolgt til siste sete. Alle solistroller ble sunget av ikke-profesjonelle sangere fra koret. Dette var første gang i Norge en helaftens opera er satt opp med bare amatører i alle roller. I juni 2024 ble koret invitert til å fremføre Mefistofele på Kirsten Flagstad Festival i Hamar.